**Beszámoló – Fizika szakterületi koordinátor
Ferdinandy Bence**

**2011. tavaszi félév**

**Bevezető:**

Újkori hagyományainknak megfelelően először időrendi bontásban szerepelnek azon események, ahol részt vettem, majd a szöveges beszámoló a napi rutinon kívüli dolgokról. Mivel ez a beszámoló azért készül, hogy az elnök úr reális képet kaphasson arról, hogy mi az a tevékenység, amit mint közéleti ösztöndíjat kapó tisztségviselő meg kellett volna tennem, ezért ezeket a beszámoló végén kiemeltem. Azokat a dolgokat, amiket ugyan a tágabb értelemben vett fizika szakterületért tettem, de a Magyar Fizikushallgatók Egyesületének (Mafihe) belső ügyletének tekinthető, kihagytam a beszámolóból. Ha valaki ezekre is kíváncsi, az októberben kérje el tőlem a Mafihe külkapcsolati felelős éves beszámolóját.

**Időrendi bontás:**

**február 11.** – Intézeti Tanács

**február 14.** – Választmány

**február 15.** – megbeszélés az IAESTE ELTE Junior Helyi Bizottságával

**február 16.** – Kari Tanács

**február 17.** – megbeszélés Dukán András Ferenccel a tavaszi választásokról

**február 21.** – Választmány

**február 28.** – Választmány

**március 1.** – Szakterületi csoport ülés

**március 4.** – Tisztségviselői hétvége

**március 7.** – Választmány

**március 7.** – Küldöttgyűlés

**március 10.** – Mafihe EHB elnökségi

**március 11.** – Intézeti Tanács

**március 16. –** Kari Tanács

**március 18.** – Választmány

**március 19.** – Mentorkirándulás

**március 21.** – Választmány

**március 22.** – Választási Bizottság ülés

**március 22.** – Alapszabály módosító ülés

**március 28.** – Választmány

**április 1.** – Gólyatábor megbeszélés

**április 4.** – Választmány

**április 5.** – Gólyatábor fórum

**április 8- 10.** – HÖOK Vezetőképző

**április 11.** – Választmány

**április 15.** – Intézeti Tanács

**április 15.** – Rendkívüli Küldöttgyűlés

**április 26.** – Kari Tanács megbeszélés

**április 27. –** Holland fizikusok laborlátogatása

**április 27. –** Kari Tanács

**április 27.** – Választmány

**május 1.** – Alapszabály módosító ülés

**május 3.** – Küldöttgyűlés

**május 5.** – Gólyatábor megbeszélés

**május 5.** – Mafihe EHB elnökségi

**május 5.** – Szakos előadás mentoroknak

**május 6.** – Intézeti Tanács

**május 9. –** Szakirány- és Mesterszak-tájékoztató

**május 10.** – Választmány

**május 12.** – Eötvös-napi ünnepség

**május 13.** – Szenátus ünnepi közgyűlés

**május 13.** – Választmány

**május 16.** – Választmány

**május 17.** – Szakos mentorfelvételi

**május 18.** – Kari Tanács

**május 19.** – Küldöttgyűlés

**Szöveges beszámoló:**

**Delegáltságok:** Dukán András Ferenc megválasztása utáni március 11-én, pénteken tartott választmányon nem tudtam megjelenni órarendi elfoglaltság miatt. Sándor Máté Csaba fizika szakterületi képviselő helyettesített. Ezen kívül ebben a félévben az eddigi összes Választmányon, Fizikai Intézeti Tanácson és Kari Tanácson jelen voltam.

**Mafihe EHB** (Magyar Fizikushallgatók Egyesületének ELTE Helyi Bizottsága): Összesen két elnökségi ülésükön vettem részt ebben a félévben. Ugyan nem tökéletesen, de alapvetően elégedett vagyok az EHB munkájával. Ebben a félévben számos új programot eszeltek ki, amik között, legnagyobb örömömre, tudományos rendezvény is van. A szakterületi csoport és az EHB közös honlapjának fejlesztése meglehetősen akadozik, annak a frissességével sem vagyok megelégedve. A megújulást persze némileg az is hátráltatja, hogy jelenleg arra várunk, hogy elkészüljön a Mafihe honlapjának új motorja és ebbe akarjuk integrálni a mostani tartalmat. Cserébe addig is kikerültek az eddigi beszámolóim a honlapra.

Ezúton is szeretném megköszönni Kiss Anita elnök kisasszonynak, illetve az elnökség tagjainak, Jófejű Anikónak, Enyingi Vera Atalának, Küszter Melindának, Radnai Tamásnak, Milánkovich Dorottyának, Haász Tamásnak és Mucsicska Andrásnak a közös munkát!

**Szakirány- és Mesterszak-tájékoztató:** Nagyjából 20 érdeklődő számára tartottunk egy tájékoztatót a Fizika BSc-n elérhető szakirányokról és az azok kimenetét képező mesterszakokról. Ennek szükségét az indokolja, hogy BSc-n a tanárival együtt 7 szakirány van és szintén a tanárival összesen 7 mesterszak érhető el róla, csak egyáltalán nem mindegy, hogy milyen kombinációban, amivel az alapszakosok többnyire nincsenek tisztában. Ugyanilyen kavar szokott lenni azzal, hogy a különböző szakirányokon mi számít kötelezőn válaszhatónak és szabadon választhatónak. Ez épp idén a harmadévesek között okozott kisebb pánikot. A programban Sándor Máté Csaba, Radnai Tamás és Laza Borbála segített, mint egy-egy szakirány élő példája, míg a szervezésben Lakatos Dóra volt a segítségemre.

**HÖOK Vezetőképző:** Az első nap a Bologna szekcióban vettem részt, ahol a HÖOK külügyeiről volt szó alapvetően, míg a második nap a rendezvényszervezés szekcióra ültem be. A külügyes dolgok között sajnos egyedül az ESU (European Student Union) volt számomra új, de érdekesség, hogy a Corvinus HÖK itt kért segítséget (végül elsősorban az ELTE-től) a külügyének az újraszervezéséhez. A rendezvényes szekció „kész átverés” címszóval futott, mert pályázatos-szponzortárgyalásos vonal volt meghirdetve, ezzel szemben egy előadást hallgattunk meg arról, hogy egy menedzser szerint milyennek kéne lennie egy HÖK elnöknek és hogy kéne működnie a HÖKnek.

**Választások:** A félév elején igyekeztem kivenni a részem a választások tervezésében és elindításában. Részt vettem egy Választási Bizottság ülésen illetve próbálkoztam doktoranduszokat választásra és a választásokon való indulásra buzdítani. Ehhez megkértem Radnai Tamás, fizika szakterületi képviselőt, hogy egy csomó fizikus doktorandusz email-címét szedje össze és írtam nekik egy szívhez szóló levelet, amit odaadtam a többi szakterületi koordinátornak is. Ennek ellenére persze nem indult senki a Fizika Doktori Iskolából.

**Laborlátogatás és Fizika Tanösvény:** Érkezett egy holland fizikushallgató csoport, akiknek Ratter Kitti és Csanádi Tamás tartott laborbemutatót, illetve Lakatos Dóra fizika szakterületi képviselő segítette a szervezést. Ezenkívül volt két Fizika Tanösvény, amikben Tóth Zsolt, Jófejú Anikó, Hajdú Tamás, Tudja Éva és Milánkovich Dorottya segítettek. Azok számára akiknek az ismeretlen: a Fizika Tanösvény a Fizikai Intézet laboratóriumaiból álló előadás és bemutató sorozat, amiket középiskolás diákcsoportoknak mutatunk meg, általában egyszerre két-három labort (<http://fizika-tanosveny.elte.hu/>).

**Szakmai gyakorlat:** A friss BSc-seknek kötelező 6 hét szakmai gyakorlat, amelynek teljesítése nem teljesen triviális. Szerencsére sikerült elérni, hogy a Fizikai Intézet a Mafihe által szervezett szakmai programokat elfogadja szakmai gyakorlatnak. Így amiről már biztosan tudjuk, hogy annak fog számítani idén az a Téli Iskola (már volt), a Nyílt Helyi Fifikus Fizikus Feladatok és az International Conference of Physics Students. Ezek együtt összesen olyan két hetet fednek le.

**Tanárszak:** Az elmúlt félévben nagyon sok probléma merült fel a tanári mesterszaknak különböző fizika moduljaival. Az akkut problémákat, én úgy értékelem, sikerült megfelelő módon rendezni. A hosszabbtávú problémák rendezése jelenleg is folyamatban van és várhatóan hamarosan megoldódnak, így a következő félévnek már gond nélkül tudunk nekifutni.

**Mentorok:** Jelen pillanatban összesen 19 mentorjelöltünk van (van aki kihullott hiányzások miatt). Közülük maximum 12 főre van szükségünk a gólya-állományunk kezeléséhez, de kevesebbel is tudnánk működni, így legalább 7 főt ki fogunk szelektálni. Ha majd megjönnek a mentortesztek eredményei, akkor elég sok szempont alapján fogunk mérlegelni, de lesz köztük tanulmányi jellegű is. Itt szeretném megköszönni Enyingi Vera és Kőfaragó Mónika segítségét a mentor-képzéssel kapcsolatban.

**Szakterületi képviselők:** Sajnos a félév folyamán Lukács Ferenc elveszítette a mandátumát hiányzások miatt. Emiatt többek között azért is nagyon szomorú vagyok, mert meglehetősen tehetetlennek éreztem magam már azzal szemben is, hogy amikor meg is a köztudottan legalább 6 órás Küldöttgyűléseken, akkor is az első két óra után többnyire elment. Ugyan a szakterületünkön ő volt az egyetlen ilyen, meglehetősen intő jelnek gondolom, hogy jelen pillanatban már nincsenek küldöttgyűlési póttagjaink a hiányzásos kiesések miatt, és hogy egy átlagos Küldöttgyűlésen 40 alatt van bőven a szavazati jogú tagok száma.

**HÖK-jog:** Segítettem kidolgozni az új Alapszabályt, illetve segítettem átnézni a Küldöttgyűlések korábbi iktatását, hogy a mai napig hatályban lévő, de már (ismeretlenségük folytán) nem betartott határozatokat eltörölhessük. Sajnos, mint az Balás Márktól, az ELTE TTK HÖK korábbi titkárától megtudtam, a TTK HÖK 1998-ban már nem folytatott iratkezelést, ez akkortájt indult újra, ráadásul Schinkovits Csaba, a TTK HÖK valamikori elnöke, még a Gólyavári időkben végzett egy „selejtezést” az iratok között. Ennek megfelelően lényegileg iktatásunk az van, ami fent van a honlapon (2000 óta), van egy mappánk 1994-ből, és néhány szedett-vedett, meglehetősen random irat innen-onnan (de nem Küldöttgyűlési jegyzőkönyvek). A helyzet persze nem teljesen reménytelen, mert bizonyos időkben a NYÚZban majdnem határozatszerűen ki vannak gyűjtve a Küldöttgyűlések főbb mozzanatai.

Itt szeretném ismét megjegyezni, hogy a Küldöttgyűlésre írt beszámolókat nem kizárólag az aktuális Küldöttgyűlésre írjuk, hanem az utókornak is, ezért szeretnék kérni mindenkit, hogy olyan beszámolókat írjon, amiből 10 év múlva is értelmes információkat lehet kinyerni.

**Gólyatábor:** Mint ismeretes a BöFi körül vannak gondok a jelenlegi jogszabályi környezetben. Jelen pillanatban gőzerővel dolgozunk azon, hogy az akadályok elháruljanak. Több megoldás is felmerült, amelyek között a BöFi részleges átalakítása is felmerült.

**ICPS:** Bár a Hallgatói Önkormányzatot közvetlenül nem érinti, azért tartom fontosnak az említését, mert a fizika szakterület képviselőinek fele, a szakterület legtöbb aktív tagja ennek a megszervezésével foglalatoskodik és nem mellesleg az egyetemen lesz. A szervezés jól halad, bár haladhatna jobban is. Akit érdekelnek a részletek, meg hogy egyáltalán mi ez (egyébként egy nemzetközi konferencia, amire roppant büszkék vagyunk☺), az itt nézhet utána: [icps2011.mafihe.hu](http://icps2011.mafihe.hu).

**Ami szerintem nem a fizika szakterületi koordinátor dolga:**

**Delegáltságok:** Technikailag a fizika szakterületi koordinátor nincsen tisztségénél fogva delegálva sehova, de én úgy gondolom, hogy a Választmány és a Fizikai Intézeti Tanács mégis dolga. Így összesen négy Kari Tanácson vettem/fogok holnap után részt venni, ami nem lett volna egyébként is kötelességem (plusz ami még lesz a vizsgaidőszakban, plusz ami volt a múlt vizsgaidőszakban, ami szerintem szintén nem került említésre az akkori, nem teljesen ilyen, de hasonló féléves beszámolóban).

**HÖOK Vezetőképző:** Ez ugyan nem dolgom, mégis HÖK, cserébe remélem senkinek nem jutna eszébe ezért jutalmat adni nekem.

**Választások:** A szakterületi koordinátorok feladata itt szerintem kimerül a választásokon való indulásra és szavazásra buzdításban, így a maradék afféle extra munka volt.

**HÖK-jog:** Ez egy egyértelmű passzió.

Ezúton is szeretnék köszönetet mondani mindenkinek, aki segítette a fizika szakterületet és/vagy az én munkámat, illetve azoknak, akik elolvasták a beszámolómat!

É 47,573593°, K 19,058771°

2011. május 17.